google/wiki40b huggingface dataset:
Adenosin

Struktur

Adenosin består av den nitrogenholdige basen adenin bundet til karbohydratet ribose (figur 1).

Energiomsetning

Adenosin spiller en sentral rolle i energiomsetningen i cellene. Ved å binde til seg fosfatgrupper dannes adenosin mono-, di- og trifosfat (hhv. AMP, ADP og ATP). Disse molekylene deltar i de fleste energikrevende prosesser som foregår i levende organismer. Det kan for eksempel være enzymreaksjoner eller mekanisk arbeid i muskler.

Oksidativ fosforylering

Adenosindifosfat (ADP) blir omgjort til adenosintrifosfat (ATP) i en energikrevende prosess i cellenes mitokondrier gjennom såkalt oksidativ fosforylering hos dyr og i fotosyntesen hos planter. I korte trekk binder en tredje fosfatgruppe til ADP ved hjelp av enzymet ATP syntase. Dette krever tilførsel av energi fra nedbryting av karbohydrater, fett eller proteiner. Energien frigjøres når bindingene mellom fosfatene brytes (disse er IKKE energirike, som det står i enkelte lærebøker, det bare brytes mange som gir "mye" energi totalt). Det blir gjort av ATPaser, en type enzymer. Som regel brytes kun den ene bindingen, og det dannes ADP, en fri fosfatgruppe og energi.
Glykolysen og Sitronsyresyklusen er viktige forløpere for å skaffe energi til dannelse av ATP fra ADP.

I DNA

Adenin er en del nukleinsyrene DNA og RNA, der også modifisert ribose og en fosfatgruppe inngår som byggesteiner.
Punktviftefly

Utseende

Et lite til middelsstort (vingespenn 23 – 26 mm), spinkelt nattfly. Labialpalpene er noe lenger enn resten av hodet og stikker fram som et nebb. Hanne har dobbelt kamtannede antenner. Kroppen og forvingene er brunhvite til lysbrune med gråbrun bestøvning. Forvingen har to, ofte delvis utydelige, tverr-rader av små, brune flekker, dessuten en liten,brun flekk midt i vingen. Bakvingen er skinnende hvit.

Levevis

Denne arten er knyttet til våte steder, der larvene utvikler seg på gras (blant andre takrør) og starr. De kan kanskje også leve på viere. De voksne sommerfuglene flyr fra skumringen og utover natten i juni – august.

Utbredelse

Punktvifteflyet er utbredt i Europa, unntatt lengst i sør og nord, østover til Kaukasus. I Norge er den lokal og sjelden langs kysten av Østlandet og Sørlandet, nordligst i Rygge i Østfold og Tønsberg i Vestfold, vestligst ved Kristiansand. De norske bestandene kan være truet av drenering og gjenfylling av myrer.
Kyongwon

Administrativ inndeling

Fylket er delt inn i en ŭp (småby), tre rodongjagu (arbeiderdistrikt) og 21 ri (landsby).
80 cm jernbanekanon

80 cm jernbanekanon (tysk: 80 cm Kanone (Eisenbahn)) var med sine 1350 tonn den største kanonen som noensinne er blitt bygget. Kun to kanoner, Dora og Schwerer Gustav, ble bygget.

Bakgrunn

I 1934 fikk Krupp i oppdrag å konstruere en kanon som kunne slå ut fortene i Maginotlinjen. For å klare det måtte kanonen kunne slå igjenmom 7 meter armert betong eller én meter stålpanser fra en avstand som var større enn det franske artilleriets rekkevidde. Doktor Erich Müller regnet ut at det skulle kreves et prosjektil på ca. 7 tonn, omtrent 80 cm i diameter og avfyrt fra et 30 meter langt ildrør. En slik kanon ville veie minst 1 000 tonn og være betydelig større enn noen kanon som var blitt bygget tidligere. Etter at Adolf Hitler personlig intresserte seg for prosjektet i 1936 tok utviklingen fart og 1937 begynte man å bygge den første kanonen.

Design

For å bære denne veldige konstruksjonen ville det være nødvending med en lavett som var betydelig bredere enn hva som kunne transporteres på en normalsporet jernbane. Løsningen ble en lavett som gikk på dobbeltspor og som hadde ikke mindre enn 40 aksler for å fordele den enorme tyngden. Hele stykket kunne demonteres for å fraktes i deler på enkeltspor. Å montere kanonen tok 54 timer og krevde tre parallelle spor. Tiden inkluderte ikke de tre til seks ukene det tok å bygge sporene og den kranen på 110 tonn over sporene som trengtes for monteringen.
Da kanonen vel var ferdigbygget ble den rullet inn på den kilometerlange, buede banen som skulle brukes for avfyring. Kanonen ble trukket av to synkroniserte D311 diesellok på 690 kW hver. Ammunisjonen ble rullet frem på jernbanevogner og kunne løftes opp på ladebordet av de kranene som fantes bakentil på lavetten.

Bruk

Kanonene ble klare for sent til å settes inn mot Maginotlinjen, men Dora kom til anvendelse under beleiringen av Sevastopol i juni 1942 der den ble satt inn mot sovjetiske kystbefestninger. Sin mest spektakulære innsats gjorde den mot ammunisjonslageret Hvite klippe. Ammunisjonen ble lagret i et fjellrom 30 meter under havbunnen og ble beskyttet av et tak av 10 meter tykk betong. Etter ni avfyrte granater var lageret slått ut.
Etter beleiringen av Sevastopol ble kanonen transportert til prøveskytefeltet i Rügenwalde der den andre kanonen Schwerer Gustav var under utprøvning. De to kanonene kom aldri mer til anvendelse og ble sprengt 14. april 1945 ca. 50 kilometer sørøst for Chemnitz, fordi man ville hindre at de skulle falle i russiske hender.
Innskuddsmetall

Egenskaper

Overgangsmetallene har oftest høye smeltepunkt og er oftest harde. Det finnes unntak, slik som grunnstoffet Kvikksølv (Hg), som har grunnstoffnummer 80. Smeltepunktene er høyest i gruppe 6. De kan ha mange oksidasjonstrinn. Høye trinn er stabile, særlig nede i gruppene. Grunnstoffene kan være sentralatom i ulike komplekser.
Overgangsmetallenes spesielle egenskaper skyldes det delvis fylte elektronskallet. Dette forårsaker bl.a. at forbindelser og ioner av overgangsmetaller er fargede og tiltrekkes av magnetfelt (paramagnetiske), i motsetning til hovedgruppemetallene som gjerne danner fargeløse forbindelser og ioner som frastøtes av magnetfelt (diamagnetiske).
Ramsberg

Ramsberg er et tettsted i Lindesberg kommune i Örebro län i landskapet Västmanland i Sverige. Det ligger rundt tretti kilometer nord for Lindesberg. I 2010 hadde tettstedet 257 innbyggere.
Secure Computing Corporation

Secure Computing Corporation er et tidligere IT-selskap fra USA. Selskapet ble grunnlagt i 1984 og hadde sitt hovedkvarter i San Jose, California. Det utviklet og solgte programvare for datasikkerhet og tjenester for å beskytte brukere og data. Det utviklet også et filtreringssystem som ble brukt av Iran og Saudi-Arabia for å blokkere sine borgere i å aksessere informasjon på internett.
Selskapet ble i 2008 oppkjøpt av McAfee.
Hengverk

Et hengverk er en struktur som brukes i trekonstruksjoner. Her blir bærebjelken opphengt i en hengesøyle av jern slik at trekkraften blir ledet videre som trykkrefter til streverne og videre til forankringene. I et dobbelt hengeverk blir kreftene fordelt videre via en spennbjelke.
AskAdam

AskADAM var en sms-tjeneste for oppslag i Wikipedia og andre lukkede og åpne innholdstjenester. Hvis tjenesten påviser treff i Wikipedia eller en annen fritekstbasert tjeneste så brukes teksten fra starten av artikkelen. Denne reformateres og tilpasses mobilnettets SMS-tjeneste. Det er også mulig å gjøre oppslag på personnavn for å få telefonnummer. Det er også tilrettelagt for assisterte søk, brukere spør og feiler det underliggende systemet så vil det om nødvendig bli skrevet inn svar manuelt. Brukere kan også registrere hvilken språk og målform de foretrekker fra tjenesten. Askadam er etablert som et aksjeselskap og holder til på Mjømna i Gulen kommune.
Da tjenesten ble introdusert var den begrenset til Wikipedia på riksmål og bokmål og kun innenfor Norge som ADAM (2326). Siden er tjenesten suksessivt blitt utvidet, både i tjenester og i geografisk dekning. Tjenesten ble sent i 2010 også etablert i England under navnet AskOLLIE. Selskapet bak tjenesten leverte en stund tilsvarende søketjenester i Sverige (RAKEL) og i Danmark (1998), men disse ble nedlagt tidlig 2011. Navnene på tjenesten tilpasses slik at bokstavene passer med hvordan bokstaver legges ut på et telefontastatur. Tjenesten ble i sin helhet nedlagt 1. oktober 2016.
NHO Sogn og Fjordane gav selskapet bak tjenesten Nyskapingsprisen 2010. Sogn og Fjordanes gründerpris for ungdom gikk i 2009 til selskapet.
Neotrachystola

Utbredelse

Slekten er utbredt i Kina.
Snøhvit LNG

Snøhvit LNG (også kalt Hammerfest LNG) er et petroleumsanlegg på Melkøya utenfor Hammerfest som opereres av Equinor Anlegget tar imot naturgass fra Snøhvitfeltet i Barentshavet. Den 21. august 2007 ble den første gassen fra feltet sluppet inn i anlegget.
Oppløst CO₂ i naturgassen blir separert ut og ført tilbake til feltet og ned i et reservoar. Naturgassen blir kjølt ned til LNG (Liquefied Natural Gas, flytende naturgass) ved –163°C i en prosess Statoil har utviklet i samarbeid med Linde. Deretter lagres den flytende gassen i store lagertanker før den lastes over på spesialbygde tankskip.
Prosessanlegget ble bygget på en lekter som er ni meter høy og har et dekksareal på 154 meter ganger 54 meter. Lekteren ble manøvrert inn i en dokk på anleggsområdet og permanent forankret.
Friedrich Wilhelm Marpurg

Bakgrunn

Marpurgs tidlige år er bare utfullstendig overlevert. Men det er sikret at han i ungdomsårene fikk en god utdannelse og ble venn med Johann Joachim Winckelmann og Gotthold Ephraim Lessing. Han studerte rettsvitenskaper fra 1738 i Jena og fra 1739 i Halle. Som student skrev han en  pasquinade mot en gammel magister i Jena og måtte deretter først flykte til Holland, deretter til Argentan/Orne i Frankrike, for å unnslippe en fengselsstraff i Spandau utskrevet av den preussiske konge. 
Fra 1748 studerte Marpurg ved det brandenburgske universitet i Frankfurt/Oder.

Karriere

Marpurg levde så en tid i Paris swe han var sekretær hos en general von Rothenburg og der ble kjent med Rameaus teorisystem, og tilbrakte deretter en årrekke vekselvis i Hamburg og Berlin. Han ble i sistnevnte by ansatt ved det kongelige lotteri i 1760, og ble i 1763 lotteriets Direktor.
Størsteparten av musikkutgivelsene hans kom før tiden i lotteriet, dvs. i årene 1750–1763. Et av hans første og mest innflytelsesrike arbeider er en avhandling fra 1753 om fuger. Verket inneholder blant annet eksempler fra Bachs Kunst der Fuge, og regnes  i dag som den eldste kilde til dette verkets oppføringspraksis.  Marpurg skrev bøker om generalbass, oppføringspraksis, vokalmusikk, musikkhistorie, matematisk musikkteori og mye annet. Spesielt verd å merke seg er tidsskriftprosjektene, der han bidro til videreutviklingen av den tyske musikkritikken i tida etter Mattheson og Scheibe, og til å berike den med et hint av  opplysningstidens ideer. 
Marpurgs mange skrifter gjør at han må regnes som en av de ledende tyske teoretikerne sent på 1700-tallet. Ved siden av Kirnberger og Agricola var han en representant for musikkritikken og -teoriens «Berlinerskole». C. F. D. Schubart regnet ham som den største musikkteoretikeren i hele Europa.
Hemnes

Generelt

Kommunevåpenet forestiller en båtklammer i gull mot koboltblå bakgrunn.
Hemnes var en del av Terra-skandalen fra 2007.
Nortura (Gilde) åpnet 23. mai 2008 en ny fabrikk på Bjerka.
Hemnes har den eldste fortsatt operative lokalradioen i Norge, Radio Korgen.

Kommunikasjon

Europavei 6 og Nordlandsbanen passerer gjennom kommunen. Det er også veiforbindelse til kysten av Helgeland via Leirvika, men ferjesambandet mellom Hemnesberget og Leirvika står i fare for å bli nedlagt. Veiforbindelsen fra Korgen via Bleikvasslia på vestsida av Røssvatnet til Hattfjelldalen (RV 806) er asfaltert til Bleikvasslia og videre til Tustervatn.
Gran Via de les Corts Catalanes

Gran Via de les Corts Catalanes, ofte forkorta til Gran Via, er en av Barcelonas viktigste avenyer. Den krysser byen fra nordøst, like ved Sant Adrià de Besòs, til sørvest, hvor byen grenser til L'Hospitalet de Llobregat. Avenyen passerer de fleste av byens viktigste plasser: Plaça d'Espanya, Plaça Universitat, Plaça de Catalunya, Plaça de Tetuan og Plaça de les Glòries Catalanes. Den er over åtte kilometer lang.
Gran Via de les Corts Catalanes ble på slutten av 1800-tallet inkludert som en viktig del av byplanleggeren Ildefons Cerdà plan for Barcelona. Avenyen har hatt ulike navn etter hvert som ulike regimer har hatt makta i Spania. Sitt nåværende navn fikk den da Francos diktatur tok slutt i 1979.
Jernvognen (hørespill)

Handling

På den gamle herregården Gjærnæs bor godseier Carsten Gjærnæs og hans vakre søster Hilde. Ved hotellet døser sommergjestene i solen. Men noe underlig foregår på den gamle herregården. Og om nettene høres en spøkelsesaktig, raslende lyd av en jernvogn.
Bolboceratops

Utseende

Middelsstore, brede og høyt hvelvede, halvmatte, rødbrune tordivel. Hodet er stort og bredt, flatt, snuten sterkt fremskytende, hannen har to små knøler på snuten. Pronotum er bredt, rundet, hos hannen med groper på hver side foran. Dekkvingene er hvelvede med fine punktstriper. Beina er kraftige gravebein, leggene krumme, på forbeina med skarpe tenner langs nesten hele ytterkanten, ikke bare i spissen.

Levevis

I likhet med tordivlene graver disse billene lange ganger, med kammer der larvene utvikler seg. Disse artene legger forholdsvis veldig store egg. Det er uklart hva larvene faktisk eter, det har blitt observert at de ganger på veggene i kammeret de lever i, og vokser ved dette. Kanskje ernærer de seg av bakterier som vokser på kammerveggene.
De voksne billene eter underjordiske sopper og flyr godt.

Utbredelse

Slekten er utbredt i Sentral-Afrika (Sahel-beltet) og India.
Geunchogo av Baekje

Bakgrunn

Geunchogo var andre sønn av den 11. kong Biryu og ble konge da hans forgjenger Gye døde. Hans regjeringstid sees på som en permanent overgang fra en grein av kongefamilien til en annen grein, fra etterkommerne etter Chogo (femte konge) til etterkommerne av den åttende kong Goi, og gjorde slutt på vekslingen mellom de to kongelinjene.

Ekspansjon

Geunchogo sørget for at Baekje nådde sitt territorielle klimaks, og sin maksimale innflytelse. Han annekterte de gjenværende stammene i Mahanføderasjonen i 369, og fikk dermed kontroll over hele regionen som i dag er kjent som Jeolla. Senere erobret han også Gayastatene vest for Nakdongelva.
I 369 ble Baekje invadert av nabostaten Goguryeo fra nord, men gjennomførte et motangrep i det som er kjent som slaget om Chiyang. I 371 erobret den 30 000 mann store Baekjehæren under ledelse av kronprins Geungusu Pyongyangfestningen og drepte Gogugwon av Goguryeo.
Mot slutten av erobringene kontrollerte Baekje det meste av Koreahalvøya, inkludert Gyeonggi, Chungcheong og Jeolla samt deler av Gangwon og Hwanghaeprovinsene.

Utenlandske relasjoner

I 366 allierte Geunchogo seg med Silla. Han impoterte kinesisk kultur og kunnskap fra Jin-dynastiet. Både koreanske og kinesiske kilder forteller at den første diplomatiske kontakten mellom Baekje og Kina fant sted i 372, etter at Geunchogo hadde sendt en delegasjon til Jins hoff. Samme år sendte Jin en delegasjon som gav kongen tittelen «Generalen som stabiliserte Østen og generaladministratoren av Lelang» (진동장군 영낙랑태수, 鎭東將軍領樂浪太守).
Under Geunchogo startet og ledet Baekje handel med Kina, på Koreahalvøya og med Japan, kjent som trekanthandel. Tradisjonelt var det kinesiske keisere som dominerte handelen, men etter at Kina mistet kontrollen over Lelang, kom nordre Kina under kontroll av fremmede som Xiongnu, Xianbei og Qiang, alle uerfarne med handel til sjøs. Baekje etablerte kommanderier i Liaoxi i Kina og utvidet til Kyūshū i Japan, og ble etter hvert det sentrale handelssenteret i Øst-Asia.
Baekje selv eksporterte sin kultur til sine alliansepartnere. Bevis på vennskapelige forbindelser mellom Baekje og Japan er det sjubladete sverd som Geunchogo gav til Yamatomonarken. Geunchogo sendte Wang In og Ajikgi til Japan for å spre kunnskap om Baekjekulturen, konfucianismen, og kinesiske tegn.

Kultur

Geunchogo oppfordret til kultur. Etter hvert som Baekje okkuperte Daebang ble mange kinesiske lærde invitert til kongehoffet. Fra disse fikk Baekje innsikt i kinesisk kultur, i tillegg til kulturimporten fra Jin-dynastiet.
Under Geunchogo ble «Baekjes historie», Seogi (서기, 書記) skrevet av Go Heung (고흥, 高興). Formålet med den var ikke bare å bevare hstorien, men også å rettferdiggjøre kongen og kongefamiliens regjeringstid og å vise kongedømmets makt. Boka har ikke overlevd.
ESO 507-70

ESO 507-70, ESO 507-G070 eller AM 1300-233 er en irregulært formet galakse som ligger rundt 300 millioner lysår unna jorden i stjernebildet Vannslangen. ESO 507-70 er sannsynligvis resultatet av to galakser som har kollidert. Galaksen er ekstremt deformert og viser ingen tegn etter en antatt opphavlig spiral- eller ellipseform.
Xinhua (Loudi)

Xinhua (kinesisk: 新化县; pinyin: Xīnhuà Xiàn) er et fylke i provinsen Hunan i Folkerepublikken Kina. Det ligger i byprefekturet Loudi.
Befolkningen var på 1 272 254 innbyggere i 1999.

Norsk misjon

Det norske misjonsselskap etablerte misjonsmark i provinsen Hunan i 1902, og en av misjonsstasjonene ble etablert i Xinhua i 1906.
Bragernes kirkegård

Bragernes kirkegård eller Bragernes øvre kirkegård ligger ca. 200 meter vest for Bragernes kirke i Drammen.
Kirkegården ble anlagt i 1806 og tatt i bruk i 1808. Før dette hadde det vært kirkegård på det gamle kirkestedet ved Gamle kirkeplass. Kirkegården omfatter ca. 37 mål og har ca. 9000 gravplasser, hvorav drøyt 2000 kistegraver. Kirkegården er full og uten utvidelsesmuligheter.
På nordre del av kirkegården står Drammen krematorium, med kapeller og krematorieanlegg. Like bortenfor står et krigsminnesmerke utformet av Nic Schiøll.
Nedlagte Bragernes nedre kirkegård er et stykke lenger øst i byen.
Congdonia duplex

Levevis

Larvene lever trolig av blågrønnbakterier, alger, lav og annet organisk materiale som de skraper av trestammer.
Denne sommerfuglen lever i skog.

Utbredelse

Arten er bare kjent fra Tanzania.
Frank McParland

Frank McParland er sammen med Eduardo Macia ansvarlig for Liverpool FCs speidersystem. Han har sammen med blant annet Paco Herrera hjulpet Rafael Benitez med og gjøre om Liverpools reservelag til et lag for unge spillere som har stort talent.
De har skaffet Liverpool et stort speidersystem over hele verden. Den siste tiden har han hentet inn spillere som Jack Hobbs, Paul Anderson og Ramon Calliste til klubben.
Richie Havens

Woodstock

Hans opptreden på Woodstockfestivalen i 1969 var et vendepunkt i Havens’ karriere som konsertmusiker. Havens ble ropt tilbake til scenen for flere ekstranumre. Etter at han ikke lenger hadde flere nye sanger å spille, begynte han å improvisere en sang basert på den gamle spiritual «Motherless Child» som ble til «Freedom». Den påfølgende filmen om Woodstockfestivalen bidro til at Havens fikk en internasjonal karriere. Han opptrådte også ved Isle of Wight-festivalen samme år, sent i august.
Havens etterlot seg tre barn, fem barnebarn og to oldebarn.
Repsol

Historikk

1948: installasjon av et raffineri i Valley of Escombreras (i Cartagena).
1981: Opprettet for å integrere de selskapene innen olje- og gassektorer, der den spanske staten hadde en kontrollerende interesse eller var eneeier.
1986: Opprettelsen av Repsol-konsernet. Repsol slås sammen med selskaper den spanske regjering var flertallseier i. Det var i utforsking og produksjon (tidligere Hispanoil), produksjon og raffinering (tidligere ENPETROL), kjemi, LNG og butan (tidligere Butano SA), Campsa og Petronor samt Repsol Quimica (i Alcudia).
1989: Staten begynte privatisering av Repsol. Børsnotering av 26% av Repsol. Aksjer i Repsol, ble notert på børser i Spania og i New York.
1991: Selskapet Gas Natural ble dannet.
1997: Staten fullfører prosessen med privatisering av Repsol. Børsnotering av 10% av Repsol.
1999: Repsol kjøper YPF.
2007: Kjøp av 14,9% av Petersen Group i Argentina.
2008: I november 2008 var Lukoil interessert i å kjøpe ca. 30% av aksjene i Repsol.
2010: Sinopec kjøpte 40 prosent i Repsols selskap i Brasil for 7,1 milliarder dollar.

Repsol i Norge

I Norge er Repsol operatør på Gydafeltet, Vargfeltet, Ymefeltet, Blanefeltet og Revfeltet. De er deleier og operatør på en rekke letelisenser, deriblant på  Gudrunfeltet og Veslefrikkfeltet i Nordsjøen.
I 2009 åpnet Repsol et fast kontor i Oslo. Da de i 2015 overtok Talismans driftsorganisasjon, flyttet Repsol hovedkontoret til Stavanger.
Robert Mueller

Bakgrunn

Robert Mueller er sønn av Alice C. (født Truesdale) og Robert Swan Mueller. Han er av tysk og engelsk slekt. Hans oldefar Gustave A. Mueller var en kjent lege i Pittsburgh, og hans far August C. E. Mueller hadde innvandret til USA i 1855 fra Pommern i Preussen.
Muller ble født i New York, men vokste opp utenfor Philadelphia. Han ble utdannet ved Princeton University i 1966 og New York University året etter.

Militær karriere, utdannelse

Han var deretter tre år i U.S. Marine Corps, og ledet et geværkompani i Third Marine Division i Vietnam, og mottok såvel amerikanske som sørvietnamesiske utmerkelser. Mueller gikk etter sin militærtjeneste videre på University of Virginia School of Law, og ble uteksaminert derfra i 1973.

Karriere i rettsvesenet

Robert Mueller ble i 1990 utnevnt til assisterende riksadvokat (Attorney General, Criminal Division) der han hadde ansvar for blant annet sakene mot Manuel Noriega og John Gotti, samt etterforskningen av Lockerbie-saken. Han hadde også ansvar for saksområdene knyttet til terrorisme, voldskriminalitet og datakriminalitet.
I 1995 begynte han å arbeide for drapsavsnittet for statsadvokaten i District of Columbia. Han ble i 1998 statsadvokat for Northern District of California. Tidlig i 2001 returnerte Mueller til Washington, D.C. for å arbeide som statsadvokat (Deputy Attorney General).
Robert Mueller var fra 4. september 2001 til 4. september 2013 direktør i FBI. Han avla således sin embetsed en uke før terrorangrepet 11. september 2001. 
Mueller var fra mai 2017 til mars 2019 utnevnt av USAs justisdepartement til spesialetterforsker med mandat å undersøke ethvert forhold mellom Russlands regjering og Donald Trumps stab under presidentvalget i USA i 2016.
Nina Jensen (sanger)

Familie

Nina Jensen var datter av handelsborger Syver Borgen (f. 1845) og Josefine Olsen (1845-1891). Hun ble i 1906 gift med Oskar Jensen (f. 1879), forvalter av Christiania Banks låneavdeling.

Utdannelse

Nina Jensen studerte sang hos Arne van Erpecum Sem i noe mindre enn et år, før hun i noen måneder var elev av fru Hedenskou. Deretter påbegynte hun sin solistkarierre. Senere hadde hun studieopphold i Wien og Berlin.

Liv og virke

Nina Jensen utmerket seg i overveldende grad med sin debutkonsert i Aulaen 17. mars 1925. Hun høstet strålende kritikker i mange aviser, og den kjente kritikeren Hjalmar Borgstrøm skrev blant annet følgende i Aftenposten:
Stemmen, en stor, klangskjøn sopran, er av oppsiktsvekkende kvalitet, dertil er teknikken meget godt befæstet. Foredraget tydet paa langt fremskreden musikalsk modenhet, og fru Jensen sang med stor hengivelse, Den umiddelbare sangglæde gjorde især i behandlingen av Wagner et stort indtryk.
Trygve Torjussen i Oslo Aftenavis skrev at fru Jensen var gjenstand for ovationsmæssig applaus og ble avkrevet en hel række da capo og ekstranumre.
Denne umiddelbare suksessen gjorde Nina Jensen svært etterspurt som konsertsangerinne, og i tiden som fulgte opptrådte hun i en rekke norske byer. En periode medvirket Jensen i en sanggruppe kalt Kunstnerkvartetten, sammen med Doris Haglund, Olav Sverénus og Alf Due ).
Under andre verdenskrig var Jensen nærmest fraværende fra konsertscenen, men hun vendte tilbake i 1946.
Nina Jensen virket også som sangpedagog, og blant hennes elever var Olav Werner.
Tykknebblerke

Utbredelse

Den forekommer i Algerie, Egypt, Israel, Jordan, Kuwait, Libya, Mauritania, Marokko, Saudi-Arabia og Tunisia.
The Nocturnes

The Nocturnes er et mini-album med Erik Wøllo, utgitt den 1. februar 2012.
Rayong kraftverk

Rayong kraftverk er et varmekraftverk med kogenerasjon i provinsen Rayong utenfor Bangkok i Thailand. Det har en installert produksjonskapasitet på 1232 MW fordelt på fire like store enheter med 4+1 kombinasjonssyklus-gassturbiner á 308 MW hver. Teknologien er levert av Alstom, General Electric, m.fl. Brenselkilden er naturgass.
Anlegget ble utbygd med driftsstart i 1993. Operatør er selskapet Electricity Generating Public Co Ltd (EGCO).